**Csanytelek Község Önkormányzata Csanytelek Község Önkormányzata**





**Polgármesterétől J e g y z ő j é t ő l**

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

----------------------------------------------------------------------------------------------------------------------------------------------CS/1789-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. októberi ülésére**

**Tárgy:** *Belső ellenőrzési feladatok társulásba vételére irányuló vállalkozói szerződés véleményezése*

**Tisztelt Képviselő-testület!**

Emlékeztetjük Önöket arra, hogy Csongrád Városi Önkormányzat Képviselő-testülete 138/2025. (VI. 26.) önkormányzati határozatába foglalta azon szándékát, hogy *2025. november 1. napjától határozatlan időre* *átadja az önkormányzat kötelező feladataként ellátott belső ellenőrzési tevékenység végrehajtását az Alsó- Tisza-menti Önkormányzati Társulásnak* (a továbbiakban: Társulás). A Társulás befogadta és a feladat átvételét a Társulás Társulási Megállapodásába felvette idén november 1. napjától.

Ezt az alapító okiratnak számító Társulási Megállapodást a Magyar Államkincstár Csongrád-Csanád Vármegyei Igazgatósága 2025. október 1. napjával bejegyezte a Társulás törzskönyvi nyilvántartásába.

Visszautalunk arra, hogy a Társulás alapítása óta (2013. július 1.) megfelelő szakmai képzettséggel, végzettséggel rendelkező ugyanazon személy vállalkozóként, majd Bt. ügyvezetőjeként, jelenleg pedig Kft ügyvezetőjeként látja el erre irányuló megállapodás(ok) alapján Csanytelek, Felgyő és Tömörkény Községek Önkormányzatai belső ellenőrzési feladatát.

Csongrád Városi Önkormányzat Képviselő-testülete a Társuláshoz való csatlakozásakor (2015. július 1.) nem vette fel átadott feladatai közé a belső ellenőrzés ellátását, így attól függetlenül, hogy ugyanazon személy látta és jelenleg is látja el vonatkozó hatályon szerződés szerinti belső ellenőri feladatát mint a Társulás másik 3 Tagönkormányzata, maradt önálló feladatellátó.

Tekintettel arra, hogy a tárgyi feladatellátásra *a központi költségvetésből a társulásba bevitt belső ellenőrzési feladatként többlet támogatás nem érhető el,* ezért minden belső ellenőrzésben érintett tagönkormányzat adott évi költségvetése terhére finanszírozza külön- külön településenként kötött megállapodásba foglaltak szerinti belső ellenőrzési díjat, melyet beutal a Társulás költségvetésébe és ott történik az átutalás a belső ellenőr számára.

A Társulás szervezeti változása (2026. január 1. napjától) miatt logikus lépésként kell kezelni Csongrád Városi Önkormányzat Képviselő-testülete nevében eljáró települési polgármestere által a belső ellenőrrel meglévő jogviszony felmondását, miszerint 2025. október 31. napjával megszűnik Szíveri-Gajdán Lejla által a Csongrád Városi Önkormányzatnál, annak költségvetési szerveinél, gazdasági társaságainál és a Csongrád Városi Polgármesteri Hivatalnál végzett belső ellenőri feladatellátása, amely ezt az időpontot követő nappal átkerül a Társuláshoz.

A vállalkozói díjtétel ellenőrzési alkalomhoz igazodik, amely eddig 3 Tagönkormányzatnál 190.000.- Ft összeget jelent idén december 31. napjáig, míg Csongrád Városi Önkormányzat szerződése 200.000.- Ft vállalkozói díjtételt foglal magában. A Társulás 2025. évi költségvetésében erre az összegre alapított a feladatellátás. 2025. évre vonatkozó ellenőrzési tervben még több ellenőrzés hátra van, melynek költségvetési vonzata meg fog jelenni az érintett ellenőrzött szervezet költségvetésében.

A célszerűség úgy kívánja, hogy ezen előterjesztéshez csatolt vállalkozói szerződés 2025. november 1. napjától 2025. december 31. napjáig terjedő időszakra szóljon, mivel ez az időszak kötelezettségvállalással terhelt, így azt ki kell vezetni, le kell zárni. A vállalkozói szerződés kelte idén november hónap, amely időpontban még a jelenlegi elnök regnál, így személye jogosított a szerződés kötésére.

Jövő évre irányadó belső ellenőrzési terv előterjesztését külön napirendi pontként tárgyalja előzetesen a 4 Tagönkormányzat Képviselő-testülete, majd a vélemények ismeretében a Társulás Társulási Tanácsa hoz döntést. A belső ellenőr díjemelést fog kezdeményezni, a jelenlegi ellenőrzési alkalmanként felszámított 190.000.- Ft-tal szemben az érintett 3 Tagönkormányzat esetén 200.000.- Ft-ra, melynek hivatkozási alapja az inflációra hatása.

Minden Tagönkormányzat - most már Csongrád Városi Önkormányzat is - 2026. költségvetési évre szerződést fog kötni a vállalkozó belső ellenőrrel a belső ellenőrzési feladatok Társulásban végzett ellátására a Társulás Társulási Tanácsa jelenlegi és jövőbeni Elnökével (a Társulásra) a települések esetében a települések polgármesterei által.

**Tisztelt Képviselő-testület!**

Javasoljuk a tárgyi előterjesztésben, annak határozati javaslatában, a csatolt tárgyi vállalkozó szerződésben foglaltak megvitatását, a Társulás Tagönkormányzatai Képviselő-testületei előzetes támogató véleményének figyelembe-vételével való jóváhagyását és a támogató vélemény határozatba foglalását

C s a n y t e l e k, 2025. október 17.

Tisztelettel:

..................................................................... ..................................................................

Erhard Gyula Kató Pálné

polgármester jegyző

**.../2025. (X. 31.) Ökt határozat**

**Tárgy** *Belső ellenőrzési feladatok társulásba vételére irányuló vállalkozói szerződés véleményezése*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a tárgyi előterjesztésben és ahhoz mellékletként csatolt vállalkozói szerződésben foglaltakat – figyelembe-vette a Társulás Tagönkormányzatai által a Társulás Társulási Megállapodása előzetes véleményezési eljárására vonatkozó szabályait alkalmazó Képviselő-testületek határozatba foglalt támogató véleményét - és az alábbi döntést hozta.

1. A Képviselő-testület egyetért a Társulás Társulási Tanácsa vonatkozó előterjesztésében foglaltakkal, miszerint a döntéshozó megbízza a Szíveri-Gajdán Korlátolt Felelősségű Társaság ügyvezetőjét, Szíveri-Gajdán Lejlát a Csongrád Városi Önkormányzat Képviselő-testületétől Társulásba átvett és a Csongrád Városi Önkormányzat érdekeltségi körébe tartozó gazdasági társaságok, érintett költségvetési szervek, benne a Csongrád Városi Polgármesteri Hivatal 2025. november 1. napjától 2025. december 31. napjáig, majd külön szerződés szerint 2026. január 1. napjától 2026. december 31. napjáig terjedő időre az önkormányzat kötelező feladata ellátására, melyet a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendeletben foglaltak szerint köteles a vállalkozó ellátni.
2. A Képviselő-testület támogatja a Társulás Társulási Tanácsa a tárgyi vállalkozói szerződés szerinti belső ellenőri tevékenység ellenőrzési alkalmakhoz igazodóan 2025. november 1. napjától 2025. december 31. napjáig **200.000.- Ft** (azaz: kettőszázezer forint) összegben való megállapítását akként, hogy a Társulás Csongrád Városi Tagönkormányzata ezen díjtételt a vonatkozó hatályos megállapodásban foglaltaknak megfelelve saját költségvetéséből beutalja a Társulás adott évi költségvetésébe, ahonnan megadott határidőn belül teljesül a vállalkozó számára ezen díjtétel átutalása.

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Csanytelek Község Önkormányzata Képviselő-testülete Tagjai (Helyben)
* Sziveri-Gajdán Lejla belső ellenőr, a Kft ügyvezetője (Szeged)
* Kató Pálné feladatellátó jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár